Երեխայի գնահատումը պետք է իրականացվի հմուտ մասնագետների կողմից, հանգիստ պայմաններում, առանձին հատկացված սենյակում, որը պետք է կահավորված լինի առանց ուշադրությունը շեղող առարկաների և համապատասխանի տարիքային խմբին: Օրինակ, 3-5 տարեկանների համար պետք է ապահովել խաղային միջավայր, իսկ 6-ից բարձրի համար` կրթական միջավայր: Գնահատումը պետք է անցկացնեն երկու մասնագետներ, մեկը` անմիջական, մյուսը` միջնորդավորված, մեկ կամ անհրաժեշտության դեպքում մի քանի հանդիպումների ընթացքում: Նրանցից մեկը պետք է ընդունի երեխային և ապահովի անցկացման համար համապատասխան միջավայր, իսկ երկրորդը պետք է մասնակից լինի իրավիճակին` երեխայի ընդունման պահից մինչև գնահատման ավարտը: